El Centre de Transfusió de sang de la Comunitat Valenciana estarà a Burjassot els dies 3, 4 i 11 d’octubre
2025-07-24

Nova cita amb la solidaritat, a l’octubtre, a Burjassot. Un mes més, el Centre de Transfusió de sang de la Comunitat Valenciana, amb la col·laboració de la Regidoria de Sanitat, dirigida per Isabel Mª Mora, visitarà el municipi perquè les seues veïnes i veïns puguen donar la seua sang, tan necessària als hospitals valencians.

A l’octubre, tres seran les dates en les quals el Centre de Transfusió estarà a Burjassot: els dies 3, 4 i 11.

El dilluns 3 d’octubre, de 17.00 a 20.30 hores, el punt de donació de sang estarà ubicat a la planta baixa de l’Ajuntament de la localitat, per a rebre als donants de sang. Un dia més tard, el dimarts 4 d’octubre, el punt de donació estarà en el Centre d’Especialitats, en el carrer Beniferri, en horari de 16.30 a 20.30 hores i, finalment, el dimarts 11 d’octubre, de 17.00 a 20.30 hores estarà en el Centre de Salut de Rubert i Villó.

Els requisits per a la donació són senzills. Únicament passen per tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.